Entitajiet wara l-petizzjoni dwar l-abbozz ta' liġi dwar il-kannabis ma rċevew l-ebda tweġiba mill-backbencher tal-gvern, Joe Mizzi li jippresiedi l-Kumitat għall-Petizzjonijiet. Huma qalu li sa dalgħodu, ma rċivew l-ebda risposta għall-ittra tagħhom biex tingħalaq il-petizzjoni li qed tipproponi emendi fil-ligi tal-Cannabis u tiġi diskussa mill-kumitat. Appellaw biex ic-Chairperson tal-Kumitat tal-Petizzjonijiet ma jinjorax il-linji gwida u jlaqqa' l-Kumitat biex jiġu kkunsidrati l-emendi proposti minn 56 entitatà. Jitolbu biex tingħalaq il-petizzjoni kontra l-kannabis rikreattiva Sakemm baqgħu jinġabru il-firem, f'ħamest ijiem biss iktar minn 9,375 ċittadin iffirmaw il-petizzjoni lill-Parlament biex isiru emendi għall-abbozz ta' Liġi 241. Psikjatri, tobba, infermiera, social workers, farmaċisti, korpi kostitwiti, NGOs li jaħdmu fil-qasam tal-prevenzjoni u l-kura u bosta għaqdiet oħra għaddew l-emendi tagħhom lill-Gvern li baqa' m'aċċetta l-ebda emenda waħda u ddeċieda li jisma' primarjament minn għaqda waħda li hija r-Relief. L-għaqdiet saħqu li jekk tgħaddi kif inhi din il-Liġi se jkollha konsegwenzi serji ħafna fuq is-saħħa mentali ta' ħafna żgħażagħ u adulti u se tippromwovi kultura tal-konsum tad-droga. L-organizzazzjonijiet kollha huma favur id-dekriminilizzazzjoni tal-persuni li jikkonsmaw il-Cannabis. Din il-liġi qed tiġi ppreżentati bħala liġi progressista għal pajjiżna imma se tħalli konsegwenzi negattivi ħafna għall-wellbeing tal-poplu Malti u Għawdxi. "Mhux għaqdiet tal-Knisja biss kontra l-liġi tal-kannabis" – Fr Jimmy Bartolo Skont in-numru 6.1 tal-linji gwida tal-kumitat parlamentari dwar il-petizzjonijiiet:"Meta tiġi kkreata petizzjoni online, b'mod awtomatiku din tkun miftuħa għall-firem għall-perjodu ta' sittin ġurnata. F'każ li wieħed ikun jixtieq iqassar jew itawwal dan il-perjodu, għandha ssir talba lill-Kumitat dwar il-Petizzjonijiet". Skont klawżola 7.2 Il-Kumitat jista' jiddeċiedi li jsejjaħ lill-petizzjonant biex jidher quddiem il-Kumitat. Jista' wkoll jitlob li l-petizzjonant jagħmel preżentazzjoni fil-qosor jew iwieġeb xi domandi tal-Membri tal-istess Kumitat. Petizzjonant li jiġi mgħajjat biex jidher quddiem il-Kumitat jista' jitlob li jkun assistit minn persuna oħra, liema persuna tista' tintervjeni biss bil-permess tal-Kumitat. Permezz ta' ittra mibgħuta lill-Onor Mizzi, l-għaqdiet talbu li jiġu implimentati klawżoli 6.1 u 7.2 tal-linji gwida biex tingħalaq il-petizzjoni u tiġi diskussa mill-Kumitat. Dan biex il-petizzjoni tiġi diskussa qabel ma' jsir it-Tielet Qari tal-liġi. "Jidher ċar li l-Gvern se jinjora din it-talba u jgħaddi il-liġi b'mod mgħaġġel u mingħajr l-ebda konsultazzjoni reali mal-ħafna stakeholders li semmgħu leħinhom" saħqu l-entitajiet. "Issa l-mument li tintrefa' r-responsabbiltà" – L-Isqof Galea Curmi dwar il-liġi tal-kannabis Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61b9bd29c796f_rand.td-a-rec-img{text-align:left}.td_uid_3_61b9bd29c796f_rand.td-a-rec-img img{margin:0 auto 0 0}